stanford-oval/wikipedia huggingface dataset:
เฟต/สเตย์ไนต์ เฮฟเวนส์ฟีล
สื่อ > มังงะ

เฮฟเวนส์ฟีล ในฉบับมังงะที่เขียนเรื่องโดยไทป์-มูน และวาดภาพประกอบโดยทาซูกุ โอนะ เริ่มตีพิมพ์ลงในนิตยสารยังเอซของสำนักพิมพ์คาโดคาวะโชเท็นตั้งแต่วันที่ 2 พฤษภาคม พ.ศ. 2558 จัดพิมพ์เป็นหนังสือรวมเล่มในปัจจุบันจำนวน 7 เล่ม ส่วนที่ประเทศไทยได้ซื้อลิขสิทธิ์มาแปลเป็นภาษาไทยโดยสำนักพิมพ์บงกช พับลิชชิ่งเมื่อวันที่ 17 มีนาคม พ.ศ. 2559
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายไทย | ISBN ไทย |
| --- | --- | --- | --- | --- |
| 1 |  26 มิถุนายน 2558 | 9784041033975 | 19 ตุลาคม 2560 | [[พิเศษ:แหล่งหนังสือ/9786160921423%7F%27%22%60UNIQ--ref-0000002B-QINU%60%22%27%7F |9786160921423]] ข้อผิดพลาดพารามิเตอร์ใน {{ISBNT}}: invalid character |
| 2 |  4 กุมภาพันธ์ 2559 | 9784041037690 | 11 มิถุนายน 2561 | [[พิเศษ:แหล่งหนังสือ/9786160921423%7F%27%22%60UNIQ--ref-0000003A-QINU%60%22%27%7F |9786160921423]] ข้อผิดพลาดพารามิเตอร์ใน {{ISBNT}}: invalid character |
| 3 |  3 กันยายน 2559 | 9784041046869 | 29 พฤศจิกายน 2561 | [[พิเศษ:แหล่งหนังสือ/9786160921423%7F%27%22%60UNIQ--ref-00000047-QINU%60%22%27%7F |9786160921423]] ข้อผิดพลาดพารามิเตอร์ใน {{ISBNT}}: invalid character |
| 4 |  2 มิถุนายน 2560 | 9784041056479 | TBA | TBA ข้อผิดพลาดพารามิเตอร์ใน {{ISBNT}}: invalid character |
| 5 |  10 ตุลาคม 2560 | 9784041060940 | TBA | TBA ข้อผิดพลาดพารามิเตอร์ใน {{ISBNT}}: invalid character |
| 6 |  4 สิงหาคม 2561 | 9784041071632 | TBA | TBA ข้อผิดพลาดพารามิเตอร์ใน {{ISBNT}}: invalid character |
| 7 |  10 มกราคม 2562 | 9784041071649 | TBA | TBA ข้อผิดพลาดพารามิเตอร์ใน {{ISBNT}}: invalid character |
การผลิต

ในวันที่ 28 กรกฎาคม พ.ศ. 2557 ณ งานแถลงข่าวที่ชินางาวะได้มีการประกาศดัดแปลงเป็นภาพยนตร์จากเนื้อเรื่องในเส้นทาง เฮฟเวนส์ฟีล ของวิชวลโนเวลที่มีชื่อว่าเฟต/สเตย์ไนต์ และได้เปิดเผยว่ายูโฟเทเบิลจะเป็นผู้ผลิต และทากาฮิโระ มิอูระจะเป็นผู้เขียนบทภาพ ที่งานอนิเมะแจเปน ปี พ.ศ. 2559 ได้มีการประกาศว่าภาพยนตร์จะแบ่งออกเป็นสามส่วน โดยภาพยนตร์เรื่องแรกมีชื่อว่า เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์ กำหนดออกฉายในปี พ.ศ. 2560
การตอบรับ > บ็อกซ์ออฟฟิศ > เพรสเซจฟลาวเวอร์

เพรสเซจฟลาวเวอร์ ได้เปิดตัวแรงติดอันดับ 1 ของบ็อกซ์ออฟฟิศประเทศญี่ปุ่นในช่วงสุดสัปดาห์แรก ทำรายได้ไป 413,030,840 เยน (ประมาณ 121 ล้านบาท) จากยอดขายตั๋ว 247,509 ใบ ต่อมาทำรายได้เพิ่มขึ้นถึง 1.5 พ้นล้านเยน (ประมาณ 433 ล้านบาท) จากยอดขายตั๋ว 980,000 ใบ
การตอบรับ > บ็อกซ์ออฟฟิศ > ลอสต์บัตเตอร์ฟลาย

ลอสต์บัตเตอร์ฟลาย ได้ออกฉายครั้งแรกในโรงภาพยนตร์ที่ประเทศญี่ปุ่นถึง 131 แห่ง โดยมาแรงติดอันดับ 1 ของบ็อกซ์ออฟฟิศประเทศญี่ปุ่นในช่วงสุดสัปดาห์แรก ทำรายได้มากกว่า 602,841,741 เยน (ประมาณ 174 ล้านบาท) จากยอดขายตั๋ว 363,080 ใบ ซึ่งมียอดขายตั๋วสูงกว่าภาพยนตร์เรื่องแรกประมาณ 12 เปอร์เซ็นต์ และทำรายได้สูงกว่าภาพยนตร์เรื่องแรกในสัปดาห์เปิดตัวประมาณ 18 เปอร์เซ็นต์ ต่อมาทำรายได้ทะลุ 1 พ้นล้านเยนภายใน 12 วันแรกนับตั้งแต่ภาพยนตร์ออกฉายและทำให้ทำลายสถิติของภาพยนตร์เรื่องแรก ภายในวันที่ 19 กุมภาพันธ์ พ.ศ. 2562 ภาพยนตร์กวาดรายได้ไปถึง 1.5 พ้นล้านเยน จากยอดขายตั๋วมากกว่า 1 ล้านใบในประเทศญี่ปุ่น
ในประเทศฮ่องกงภาพยนตร์เรื่องนี้ทำรายได้ไป 1.15 ล้านดอลลาร์ฮ่องกง (ประมาณ 4 ล้านบาท) ที่ทวีปอเมริกาเหนือทำรายได้เปิดตัวอยู่ที่ $420,595 ล้านดอลลาร์สหรัฐ (ประมาณ 12 ล้านบาท) ที่ประเทศจีนซึ่งออกฉายเมื่อ 12 กรกฎาคม พ.ศ. 2562 กวาดรายได้เปิดตัวในช่วงสุดสัปดาห์แรกถึง 3.5 ล้านดอลลาร์สหรัฐ (ประมาณ 107 ล้านบาท) ในวันที่ 14 กรกฎาคม พ.ศ. 2562 ภาพยนตร์เรื่องนี้ทำรายได้รวมทั่วโลกมากกว่า 19.8 ล้านดอลลาร์สหรัฐ (ประมาณ 609 ล้านบาท)
แหล่งข้อมูลอื่น

เว็บไซต์ทางการ (ญี่ปุ่น)
เว็บไซต์ทางการ (อังกฤษ)
สำนักงบประมาณ

| --- | --- |
Bureau of the Budget
ตราประจำสำนักงบประมาณ
 ที่ทำการสำนักงบประมาณ
ภาพรวมสำนัก
ก่อตั้ง: 14 กุมภาพันธ์ พ.ศ. 2502; 65 ปีก่อน (2502-02-14)
สำนักก่อนหน้า: กองงบประมาณ กรมบัญชีกลาง (พ.ศ. 2469 – พ.ศ. 2475 และ พ.ศ. 2476 – พ.ศ. 2501) แผนกงบประมาณ กรมบัญชีกลาง (พ.ศ. 2475 – พ.ศ. 2476) ส่วนการงบประมาณ กรมบัญชีกลาง (พ.ศ. 2501 – พ.ศ. 2502)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: ถนนพระรามที่ 6 แขวงพญาไท เขตพญาไท กรุงเทพมหานคร 10400
บุคลากร: 985 คน (พ.ศ. 2566)
งบประมาณต่อปี: 1,258,099,300 บาท (พ.ศ. 2568)
ฝ่ายบริหารสำนัก: อนันต์ แก้วกำเนิด, ผู้อำนวยการ พยุงศักดิ์ ครเจริญ, รองผู้อำนวยการ ยุทธนา สาโยชนกร, รองผู้อำนวยการ กรณินทร์ กาญจโนมัย, รองผู้อำนวยการ อภิชาติ รัตนราศรี, รองผู้อำนวยการ มัทนา เจริญศรี, รักษาการรองผู้อำนวยการ พลากร ม่วงพันธ์, รักษาการรองผู้อำนวยการ
ต้นสังกัดสำนัก: สำนักนายกรัฐมนตรี
เว็บไซต์: เว็บไซต์อย่างเป็นทางการ
สำนักงบประมาณ (อังกฤษ: Bureau of the Budget) เป็นหน่วยงานราชการ มีฐานะเทียบเท่ากรม สังกัดสำนักนายกรัฐมนตรี มีหน้าที่เป็นหน่วยกลางในการจัดทำงบประมาณแผ่นดิน เพื่อเสนอนายกรัฐมนตรีและคณะรัฐมนตรีพิจารณาอนุมัติ ก่อนที่รัฐบาลจะนำเสนอรัฐสภา เพื่อพิจารณาอนุมัติให้ประกาศใช้เป็น พระราชบัญญัติงบประมาณรายจ่ายประจำปี สำหรับใช้จ่ายในปีต่อไป
ประวัติ

กระทรวงพระคลังมหาสมบัติ ถูกตั้งขึ้นในปี พ.ศ. 2433 ซึ่งมีกรมบัญชีกลาง เป็นหน่วยงานหนึ่งในสังกัด ต่อมาในปี พ.ศ. 2469 ได้มีการจัดตั้ง "กองงบประมาณ" ขึ้นในกรมบัญชีกลาง มีหน้าที่ในการตรวจจ่ายฎีกาเบิกค่าใช้สอยและเงินพิเศษที่เบิกจ่ายในงบประมาณ รักษางบประมาณ วิธีการงบประมาณ
ในปี พ.ศ. 2475 กองงบประมาณถูกลดฐานะลงเป็นเพียง "แผนกงบประมาณ" ซึ่งในปีต่อมาก็ได้มีการยกฐานะขึ้นเป็นกอง ตามเดิม กระทั่งในการปฏิวัติ เดือนตุลาคม พ.ศ. 2501 คณะปฏิวัติได้เห็นความสำคัญของการงบประมาณว่าเป็นส่วนขับเคลื่อนการพัฒนาชาติ จึงได้แยกส่วนการงบประมาณออกมาเทียบเท่ากรม เป็น "สำนักงบประมาณ" สังกัดสำนักนายกรัฐมนตรี ตั้งแต่วันที่ 14 กุมภาพันธ์ พ.ศ. 2502 โดยมีดร.ป๋วย อึ้งภากรณ์  เป็นผู้อำนวยการสำนักงบประมาณคนแรก
สำนักงบประมาณเป็นหน่วยงานกลางที่ทำหน้าที่จัดทำงบประมาณแผ่นดินเพื่อเสนอนายกรัฐมนตรีคณะรัฐมนตรี พิจารณาอนุมัติ ก่อนที่รัฐบาลจะนำเสนอรัฐสภา เพื่อพิจารณาอนุมัติให้ประกาศใช้เป็นพระราชบัญญัติงบประมาณรายจ่ายประจำปีต่อไป สำนักงบประมาณต้องทำหน้าที่จัดสรรงบประมาณของชาติที่มีอยู่อย่างจำกัดให้เกิดประโยชน์สูงสุดแก่ประชาชน และ ประเทศชาติ โดยจัดสรรออกมาในรูปของงบประมาณรายจ่ายประจำปี เพื่อให้ส่วนราชการและรัฐวิสาหกิจนำไปใช้จ่ายในกิจกรรมของรัฐ เพื่อการพัฒนาประเทศ และ กิจการที่จำเป็นทั้งมวล รวมทั้งจะต้องดูแลให้การใช้จ่ายงบประมาณแผ่นดินเป็นไปอย่างประหยัดที่สุดไม่ให้มีการรั่วไหลหรือสูญเสียไปโดยเปล่าประโยชน์
รายนามผู้อำนวยการสำนักงบประมาณ

1.ดร.ป๋วย อึ้งภากรณ์ พ.ศ. 2502 - พ.ศ. 2504
2.สิริ ปกาสิต พ.ศ. 2504 - พ.ศ. 2509
3.เรณู สุวรรณสิทธิ์ พ.ศ. 2509 - พ.ศ. 2513
4.พลโทชาญ อังศุโชติ พ.ศ. 2513 - พ.ศ. 2517
5.บุญธรรม ทองไข่มุกต์ พ.ศ. 2517 - พ.ศ. 2519
6.สุธี สิงห์เสน่ห์ พ.ศ. 2519 - พ.ศ. 2526
7.บดี จุณณานนท์ พ.ศ. 2526 - พ.ศ. 2535  และ พ.ศ. 2536 - พ.ศ. 2538
8.โกวิทย์ โปษยานนท์ พ.ศ. 2535 - พ.ศ. 2536
9.เสรี สุขสถาพร พ.ศ. 2538 - พ.ศ. 2541
10.สวัสดิภาพ กันทาธรรม พ.ศ. 2541 - พ.ศ. 2542
11.พูลทรัพย์ ปิยะอนันต์ พ.ศ. 2542 - พ.ศ. 2545
12.ดร.พรชัย นุชสุวรรณ พ.ศ. 2545 - พ.ศ. 2546
13.วุฒิพันธุ์ วิชัยรัตน์ พ.ศ. 2546 - พ.ศ. 2551
14.บัณฑูร สุภัควณิช พ.ศ. 2551 - พ.ศ. 2552
15.วลัยรัตน์ ศรีอรุณ 1 ตุลาคม พ.ศ. 2552 - 30 กันยายน พ.ศ. 2554
16.วรวิทย์ จำปีรัตน์ 1 ตุลาคม พ.ศ. 2554 - 30 กันยายน พ.ศ. 2556
17.สมศักดิ์ โชติรัตนะศิริ 1 ตุลาคม พ.ศ. 2556 - 30 กันยายน พ.ศ. 2560
18.เดชาภิวัฒน์ ณ สงขลา 1 ตุลาคม พ.ศ. 2560 - 30 กันยายน พ.ศ. 2564
19.เฉลิมพล เพ็ญสูตร 1 ตุลาคม พ.ศ. 2564 - 30 กันยายน พ.ศ. 2567
20.อนันต์ แก้วกำเนิด 1 ตุลาคม พ.ศ. 2567 - ปัจจุบัน
หน่วยงานในสังกัด

สำนักงานผู้อํานวยการ
กองกฎหมายและระเบียบ
กองจัดทำงบประมาณด้านการบริหาร
กองจัดทำงบประมาณด้านความมั่นคง 1
กองจัดทำงบประมาณด้านความมั่นคง 2
กองจัดทำงบประมาณด้านเศรษฐกิจ 1
กองจัดทำงบประมาณด้านเศรษฐกิจ 2
กองจัดทำงบประมาณด้านเศรษฐกิจ 3
กองจัดทำงบประมาณด้านเศรษฐกิจ 4
กองจัดทำงบประมาณด้านสังคม 1
กองจัดทำงบประมาณด้านสังคม 2
กองจัดทำงบประมาณด้านสังคม 3
กองจัดทำงบประมาณด้านสังคม 4
กองจัดทำงบประมาณเพื่อการบูรณาการงบประมาณและยุทธศาสตร์ระดับพื้นที่
กองจัดทำงบประมาณองค์การบริหารรูปแบบพิเศษและรัฐวิสาหกิจ
กองนโยบายงบประมาณ
กองประเมินผล
กองพัฒนาระบบงบประมาณและการจัดการ
กองมาตรฐานงบประมาณ
กองยุทธศาสตร์การงบประมาณ
ศูนย์เทคโนโลยีสารสนเทศ
สถาบันพัฒนาบุคลากรด้านการงบประมาณ
นอกจากนี่สำนักงบประมาณ มีส่วนราชการบริหารราชการส่วนกลางที่ตั้งอยู่ในภูมิภาค จำนวน 18 หน่วยงาน คือ สำนักงานงบประมาณเขตที่ 1-18 ซึ่งมีการแบ่งพื้นที่รับผิดชอบสอดคล้องกับการแบ่งกลุ่มจังหวัด
แหล่งข้อมูลอื่น

เว็บไซต์ สำนักงบประมาณ
| ด ค กหน่วยงานในสังกัดและหน่วยงานภายใต้การกำกับดูแลของสำนักนายกรัฐมนตรี |
| --- | --- | --- |
| ขึ้นตรงต่อปลัดสำนัก นายกรัฐมนตรี | สำนักงานปลัด • กรมประชาสัมพันธ์ • สำนักงานคณะกรรมการคุ้มครองผู้บริโภค |  |
| ขึ้นตรงต่อ นายกรัฐมนตรี | สำนักข่าวกรองแห่งชาติ • สำนักงบประมาณ • สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง • สำนักงานคณะกรรมการกฤษฎีกา • สำนักงานคณะกรรมการข้าราชการพลเรือน • สำนักงานคณะกรรมการนโยบายที่ดินแห่งชาติ • สำนักงานคณะกรรมการพัฒนาระบบราชการ • สำนักงานคณะกรรมการส่งเสริมการลงทุน • สำนักงานทรัพยากรน้ำแห่งชาติ • สำนักงานสภาความมั่นคงแห่งชาติ • สำนักงานสภาพัฒนาการเศรษฐกิจและสังคมแห่งชาติ • สำนักเลขาธิการคณะรัฐมนตรี • สำนักเลขาธิการนายกรัฐมนตรี • กองอำนวยการรักษาความมั่นคงภายในราชอาณาจักร • ศูนย์อำนวยการรักษาผลประโยชน์ของชาติทางทะเล |  |
| องค์การมหาชน | สำนักงานคณะกรรมการสุขภาพแห่งชาติ • สถาบันคุณวุฒิวิชาชีพ (องค์การมหาชน) • สถาบันบริหารจัดการธนาคารที่ดิน (องค์การมหาชน)  • สำนักงานบริหารและพัฒนาองค์ความรู้ (องค์การมหาชน) • สำนักงานพัฒนารัฐบาลดิจิทัล (องค์การมหาชน) • สำนักงานส่งเสริมการจัดประชุมและนิทรรศการ (องค์การมหาชน) • สำนักงานส่งเสริมเศรษฐกิจสร้างสรรค์ (องค์การมหาชน) • สำนักงานพัฒนาพิงคนคร (องค์การมหาชน) • สำนักงานส่งเสริมวิสาหกิจขนาดกลางและขนาดย่อม • สำนักงานคณะกรรมการการรักษาความมั่นคงปลอดภัยไซเบอร์แห่งชาติ • สำนักงานกองทุนหมู่บ้านและชุมชนเมืองแห่งชาติ • สำนักงานกองทุนสนับสนุนการสร้างเสริมสุขภาพ |  |
| รัฐวิสาหกิจ | บริษัท อสมท จำกัด (มหาชน) |  |
| หน่วยงานในกํากับ | ราชวิทยาลัยจุฬาภรณ์ |  |
หมวดหมู่ • ส่วนราชการหรือหน่วยงานในบังคับบัญชาของนายกรัฐมนตรี
กุสทัฟ เคียร์ชฮ็อฟ

| กุสทัฟ โรแบร์ท เคียร์ชฮ็อฟ |
| --- | --- |
กุสทัฟ เคียร์ชฮ็อฟ
เกิด: 12 มีนาคม ค.ศ. 1824(1824-03-12) เคอนิชส์แบร์ค, ปรัสเซียตะวันออก
เสียชีวิต: 17 ตุลาคม ค.ศ. 1887(1887-10-17) (63 ปี) เบอร์ลิน, เยอรมนี
สัญชาติ: เยอรมัน
ศิษย์เก่า: University of Königsberg
มีชื่อเสียงจาก: Kirchhoff's circuit laws   Kirchhoff's law of thermal radiation  Kirchhoff's laws of spectroscopy
รางวัล: Rumford medal
อาชีพทางวิทยาศาสตร์
สาขา: นักฟิสิกส์
สถาบันที่ทำงาน: University of Berlin   University of Breslau   University of Heidelberg
อาจารย์ที่ปรึกษาในระดับปริญญาเอก: Franz Ernst Neumann
ลูกศิษย์ในระดับปริญญาเอก: Max Noether Ernst Schröder
 
กุสทัฟ โรแบร์ท เคียร์ชฮ็อฟ (เยอรมัน: Gustav Robert Kirchhoff; 12 มีนาคม ค.ศ. 1824-17 ตุลาคม ค.ศ. 1887) เป็นนักฟิสิกส์ชาวเยอรมันผู้มีส่วนร่วมในการทำความเข้าใจพื้นฐานเกี่ยวกับวงจรไฟฟ้า สเปกโทรสโกปี และการแผ่รังสีของวัตถุดำจากวัตถุที่ได้รับความร้อน เขาเป็นผู้กำหนดคำว่า การแผ่รังสีของ "วัตถุดำ" เมื่อปี ค.ศ. 1862 และหลักการสองประการในทฤษฎีวงจรและการแผ่รังสีความร้อน เรียกชื่อว่า กฎของเคียร์ชฮ็อฟ ซึ่งตั้งชื่อตามนามสกุลของเขา รางวัลบุนเซิน-เคียร์ชฮ็อฟ ในสาขาสเปกโทรสโกปีตั้งชื่อตามเขาและเพื่อนร่วมงาน คือ โรแบร์ท บุนเซิน
ดูเพิ่ม

กฎของเคียร์ชฮ็อฟ
สมการเคียร์ชฮ็อฟ
ทฤษฎีของเคียร์ชฮ็อฟ
สเปกโตรสโคป
แหล่งข้อมูลอื่น

Kirchhoff's 1857 paper on the speed of electrical signals in a wire
ฮานอยเมโทร

ฮานอยเมโทร (เวียดนาม: Đường sắt đô thị Hà Nội, แปลตรงตัว 'รถไฟเมืองฮานอย') เป็นระบบขนส่งมวลชนเร็วในฮานอย เมืองหลวงของประเทศเวียดนาม เป็นเจ้าของโดยการรถไฟเวียดนาม และดำเนินการโดยบริษัทฮานอย เมโทร (HMC) ถือเป็นระบบขนส่งมวลชนเร็วที่ให้บริการเป็นระบบแรกในเวียดนาม สายแรก (สาย 2A - สายก๊าตลิญ) เปิดให้บริการวันที่ 6 พฤศจิกายน 2021
ระบบนี้ประกอบด้วยส่วนยกระดับและใต้ดิน อีกเส้นทางหนึ่ง (สาย 3 - สายวันเหมียว) อยู่ระหว่างการก่อสร้าง และคาดว่าจะเริ่มให้บริการได้ในปลายปี 2022 อย่างไรก็ตามเมื่อกันยายน 2022 เจ้าหน้าที่ได้ขอขยายกำหนดเวลาเป็นปี 2025 และเพิ่มงบประมาณอีก 1.9 ล้านล้านดองเวียดนาม (80.77 ล้านดอลลาร์สหรัฐ)
ในที่สุดระบบจะประกอบด้วย 8 สาย รวมระยะทาง 318 กิโลเมตร (198 ไมล์) และคาดว่าจะรองรับผู้โดยสารได้ 200,000 คนต่อวัน เมื่อเปิดจำนวนผู้โดยสารรายวันอยู่ที่ 12,000 คน
โครงข่ายในปัจจุบัน

| สัญลักษณ์และเลข | สาย | ปลายทาง | ระยะทาง | จำนวนสถานี | ศูนย์ซ่อมบำรุง | เปิดให้บริการ |
| --- | --- | --- | --- | --- | --- | --- |
|  C  สาย 2A | สายก๊าตลิญ (C) | ก๊าตลิญ ↔ เอียนเหงีย | 13.1 km (8.1 mi) | 12 | เอียนเหงีย | 6 พฤศจิกายน 2021 |
ผังเส้นทาง

| สัญลักษณ์และเลข | สาย | ปลายทาง | ระยะทาง | จำนวนสถานี | ศูนย์ซ่อมบำรุง | เปิดให้บริการ |
| --- | --- | --- | --- | --- | --- | --- |
|  V  สาย 3 | สายวันเหมียว (V) | โหญน ↔ ฮานอย | 12.5 km (7.8 mi) (ก่อสร้าง)  13.5 km (8.4 mi) (โครงการ) | 12 (ก่อสร้าง)   14 (โครงการ) | โหญน | 2027 (เฟส 1) |
โครงการในอนาคต

| โครงการและเส้นทางในอนาคต> สี | โครงการและเส้นทางในอนาคต> สัญลักษณ์ | โครงการและเส้นทางในอนาคต> เลข | โครงการและเส้นทางในอนาคต> สาย | โครงการและเส้นทางในอนาคต> เส้นทาง | โครงการและเส้นทางในอนาคต> ระยะทาง | โครงการและเส้นทางในอนาคต> สถานะ | โครงการและเส้นทางในอนาคต> จำนวนสถานี | โครงการและเส้นทางในอนาคต> ศูนย์ซ่อมบำรุง |
| --- | --- | --- | --- | --- | --- | --- | --- | --- |
| กำมะหยี่ |  L  | สาย 1 | สายลองเบียน (L) | Yên Viên/Dương Xá - Long Biên - สถานีรถไฟฮานอย - Ngọc Hồi | 36 km (22.4 mi) | วางแผนขั้นสุดท้าย | 23 | Yên Viên, Dương Xá, Ngọc Hồi |
| น้ำเงิน |  H  | สาย 2 | สายฮหว่านเกี๊ยม (H) | ท่าอากาศยานโหน่ยบ่าย - สะพานเหญิตเติน - Hoang Hoa Tham - ทะเลสาบฮหว่านเกี๊ยม - Hang Bai - Dai Co Viet - Thuong Dinh | 42 km (26.1 mi) | อยู่ระหว่างการอนุมัติงบประมาณ | 32 | Xuân Đỉnh, Phủ Lỗ |
| ส้ม |  T  | สาย 4 | สายทังลอง (T) | (สายวงกลม) Mê Linh - Đông Anh - Sài Đồng - Vĩnh Tuy - Ring road 2.5 - Cổ Nhuế - Liên Hà | 54 km (33.6 mi) | การวางแผนเบื้องต้น | 41 | Liên Hà, Đại Mạch |
| ทอง |  K  | สาย 5 | สายคิมมา (K) | South Tây Hồ - Ngọc Khánh - Thăng Long Boulevard Expressway - An Khánh - Ring road 4 - Hoà Lạc | 39 km (24.2 mi) | การวางแผนเบื้องต้น | 17 | Sơn Đồng, Hoà Lạc |
| เงิน |  N  | สาย 6 | สายโหน่ยบ่าย (N) | ท่าอากาศยานโหน่ยบ่าย - Phú Diễn - Hà Đông - Ngọc Hồi | 43 km (26.7 mi) | การวางแผนเบื้องต้น | 29 | Ngọc Hồi, Kim Mỗ |
| กุหลาบ |  A  | สาย 7 | สายฮาดอง (A) | Mê Linh - Nhổn - Vân Canh - Dương Nội - Hà Đông | 28 km (17.4 mi) | การวางแผนเบื้องต้น | 23 | Mê Linh |
| ม่วง |  M  | สาย 8 | สายหมีดิ่ญ (M) | Sơn Đồng - Mai Dịch - Ring road 3 - Lĩnh Nam - Dương Xá | 37 km (23.0 mi) | การวางแผนเบื้องต้น | 26 | Sơn Đồng, Cổ Bì |
| น้ำตาล |  S  | สาย 9 | สายเตยเซน (S) | Sơn Tây - Hoà Lạc - Xuân Mai |  | การวางแผนเบื้องต้น |  | Sơn Tây, Xuân Mai |
แผนที่เครือข่ายเส้นทาง

th
ดูเพิ่ม

การขนส่งในประเทศเวียดนาม
รถไฟฟ้านครโฮจิมินห์
แหล่งข้อมูล

{{#switch:||หมวดหมู่={{#if:Hanoi Metro
| {{#if:Hanoi Metro
 | 
 |ฮานอยเมโทร
  |
เว็บไซต์ทางการ
ฟริทซ์ อัลแบร์ท ลิพมัน

| ฟริทซ์ อัลแบร์ท ลิพมัน |
| --- | --- |

เกิด: 12 มิถุนายน ค.ศ. 1899(1899-06-12) เคอนิชส์แบร์ค เยอรมนี
เสียชีวิต: กรกฎาคม 24, 1986(1986-07-24) (87 ปี) โพคิปซี รัฐนิวยอร์ก สหรัฐอเมริกา
สัญชาติ: เยอรมัน/อเมริกัน
ศิษย์เก่า:   มหาวิทยาลัยเคอนิชส์แบร์ค  มหาวิทยาลัยเบอร์ลิน  มหาวิทยาลัยมิวนิก  สถาบันไคเซอร์วิลเฮ็ล์ม 
มีชื่อเสียงจาก: ค้นพบโคเอนไซม์เอ
รางวัล: รางวัลโนเบลสาขาสรีรวิทยาหรือการแพทย์ (ค.ศ. 1953) เหรียญวิทยาศาสตร์แห่งชาติ (ค.ศ. 1966)
อาชีพทางวิทยาศาสตร์
สาขา: ชีวเคมี
สถาบันที่ทำงาน: สถาบันไคเซอร์วิลเฮ็ล์มเพื่อการวิจัยทางการแพทย์
 
ฟริทซ์ อัลแบร์ท ลิพมัน (เยอรมัน: Fritz Albert Lipmann; 12 มิถุนายน ค.ศ. 1899 – 24 กรกฎาคม ค.ศ. 1986) เป็นนักชีวเคมีชาวเยอรมัน/อเมริกัน เกิดที่เมืองเคอนิชส์แบร์ค (ปัจจุบันคือเมืองคาลีนินกราด ประเทศรัสเซีย) ในครอบครัวชาวยิว เป็นบุตรของเลโอพ็อลท์และแกร์ทรูท (นามสกุลเดิม ลัคมันสกี) ลิพมัน ลิพมันเรียนวิชาแพทย์ที่มหาวิทยาลัยเคอนิชส์แบร์ค มหาวิทยาลัยเบอร์ลิน และมหาวิทยาลัยมิวนิก แล้วเรียนต่อด้านเคมีกับศาสตราจารย์ฮันส์ แมร์ไวน์ ในปี ค.ศ. 1926 ลิพมันทำวิทยานิพนธ์ปริญญาเอกที่สถาบันไคเซอร์วิลเฮ็ล์ม และรู้จักกับอ็อทโท ฟริทซ์ ไมเออร์โฮฟ ต่อมาลิพมันและไมเออร์โฮฟเดินทางไปทำงานที่สถาบันไคเซอร์วิลเฮ็ล์มเพื่อการวิจัยทางการแพทย์ที่เมืองไฮเดิลแบร์ค
ในปี ค.ศ. 1939 ลิพมันย้ายไปสหรัฐอเมริกาเพื่อทำงานเป็นผู้ช่วยนักวิจัยในสาขาชีวเคมีของโรงเรียนแพทย์ มหาวิทยาลัยคอร์เนล ต่อมาลิพมันย้ายไปเป็นนักวิจัยที่โรงพยาบาลแมสซาชูเซตส์ ในปี ค.ศ. 1945 ลิพมันค้นพบโคเอนไซม์เอ ซึ่งเป็นโคแฟกเตอร์ที่สำคัญในการสังเคราะห์และออกซิเดชันกรดไขมัน ระหว่างปี ค.ศ. 1949–1957 ลิพมันดำรงตำแหน่งศาสตราจารย์ด้านชีวเคมีที่โรงเรียนแพทย์ฮาร์วาร์ด หลังจากนั้นเขาไปเป็นอาจารย์ที่มหาวิทยาลัยร็อกเกอะเฟลเลอร์ในนครนิวยอร์ก
ในปี ค.ศ. 1953 ลิพมันได้รับรางวัลโนเบลสาขาสรีรวิทยาหรือการแพทย์ร่วมกับฮันส์ อดอล์ฟ เครบส์ จากผลงานการค้นพบโคเอนไซม์เอ
ด้านชีวิตส่วนตัว ลิพมันแต่งงานกับเอลฟรีดา เอ็ม. ฮอลล์ ในปี ค.ศ. 1931 มีบุตรด้วยกัน 1 คน ลิพมันเสียชีวิตที่เมืองโพคิปซีในปี ค.ศ. 1986
เจ้าจอมเพ็ง ในรัชกาลที่ 2

| เจ้าจอมเพ็ง |
| --- | --- |
เกิด: เพ็ง อาณาจักรรัตนโกสินทร์
อนิจกรรม: อาณาจักรรัตนโกสินทร์
ตระกูล: สุรคุปต์ (โดยเกิด) จักรี (โดยสมรส)
คู่สมรส: พระบาทสมเด็จพระพุทธเลิศหล้านภาลัย
บิดา: พระยารัตนจักร (หงส์ทอง สุรคุปต์)
เจ้าจอมเพ็ง เป็นพระสนมในพระบาทสมเด็จพระพุทธเลิศหล้านภาลัย เป็นธิดาพระยารัตนจักร (หงส์ทอง สุรคุปต์) สกุลอำมาตย์รามัญต่างมารดากับเจ้าจอมมารดาป้อม เป็นละครหลวงรุ่นกลางในรัชกาลที่ 1 สำรับเดียวกันกับเจ้าจอมมารดาป้อม พระบาทสมเด็จพระจอมเกล้าเจ้าอยู่หัวตรัสเล่าไว้ว่า "ดีแต่บทบาท แต่รูปพรรณหน้าตานั้นก็ไม่สู้งาม ถึงเมื่อออกโรงก็เป็นแต่สวมหน้าโขน" นอกจากตัวพระรามที่ท่านเล่นจนมีชื่อเสียงแล้ว ท่านยังเล่นเป็นตัวนางบาหยันอีกด้วย ต่อมาท่านได้เป็นครูละครของพระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์
เจ้าจอมอำพัน ในรัชกาลที่ 2

| เจ้าจอมอำพัน |
| --- | --- |
เกิด: อำพัน อาณาจักรรัตนโกสินทร์
อนิจกรรม: อาณาจักรรัตนโกสินทร์
ตระกูล: สนธิรัตน์ (โดยเกิด) จักรี (โดยสมรส)
คู่สมรส: พระบาทสมเด็จพระพุทธเลิศหล้านภาลัย
บิดา: เจ้าพระยารัตนาพิพิธ (สน สนธิรัตน์)
เจ้าจอมอำพัน เป็นพระสนมในพระบาทสมเด็จพระพุทธเลิศหล้านภาลัย เป็นธิดาเจ้าพระยารัตนาพิพิธ (สน สนธิรัตน์) สมุหนายกในรัชกาลที่ 1 เป็นละครหลวงในรัชกาลที่ 1 รุ่นเล็ก คู่กันกับเอม นางเอก พระบาทสมเด็จพระจอมเกล้าเจ้าอยู่หัวตรัสเล่าไว้ว่า "ถึงทอดหลัง เมื่อทรงอิเหนา พระเอกนางเอกที่ออกชื่อระบือเล่าแต่ พัน บุตรเจ้าพระยารัตนาพิพิธ เป็นพระเอก เอม บุตรพระยาจักราราชมนตรี เป็นนางเอก" เจ้าจอมพันอาจได้เคยเล่นเป็นตัวอิเหนาด้วย แต่ไม่มีหลักฐานปรากฏ
ไดอาน่า แรนด์

| ไดอาน่า แรนด์ (Diana Rand) |
| --- | --- |
ชื่อเกิด: ไดอาน่า แรนด์
รู้จักในชื่อ: ไดอาน่า
เกิด: 4 กันยายน พ.ศ. 2528 (39 ปี)
ที่เกิด:  กรุงเทพมหานคร ประเทศไทย
แนวเพลง: ป็อป, แดนซ์
อาชีพ: นักร้อง, นางแบบ, ครู
ช่วงปี: พ.ศ. 2543 - 2546
ค่ายเพลง: อาร์.เอส. โปรโมชั่น

เว็บไซต์: Dianarand.rs
ไดอาน่า แรนด์ (อังกฤษ: Diana Rand) (ชื่อเล่น: ไดอาน่า เกิด: 4 กันยายน พ.ศ. 2528) เป็นลูกครึ่งไทย อังกฤษ เป็นศิลปินสังกัดอาร์เอส
ประวัติ

"ไดอาน่า แรนด์" (Diana Rand) เกิดเมื่อวันที่ 4 กันยายน พ.ศ. 2528 เป็นลูกครึ่งไทย อังกฤษ เป็นศิลปินสังกัดอาร์เอส โปรโมชั่น โดยออกอัลบั้มเต็มเพียง 2 ชุดเท่านั้น เธอเข้าสู่วงการบันเทิงโดยผ่านงานถ่ายมิวสิควีดีโอ ของบริษัท อาร์เอส คือเพลง เลิกง้อ ของ จอนนี่ อันวา ในปี พ.ศ. 2543 และเพลง ย่ำ (ตระเวณราตรี) ของ ลิฟท์-ออย ในปี พ.ศ. 2544
หลังจากนั้นก็ได้เข้ามาเป็นศิลปินฝึกหัด และได้ออกอัลบั้มเดี่ยวชุดแรกเมื่อปี พ.ศ. 2544 หลังจากที่ใช้เวลาในการทำงานเพลงถึง 1 ปี เพราะเธอมีปัญหาในการออกเสียง ภายหลังออกอัลบั้มชุดแรก ได้รับการตอบรับเป็นอย่างดี โดยมีเพลงฮิตคือเพลง "สิ่งมีชีวิต" "ระยะเผาขน" และเพลง "แค่นี้พอใจไหม"
ในปีถัดไปคือปี พ.ศ. 2545 ได้ออกอัลบั้มเดี่ยวชุดที่ 2 ซึ่งเป็นชุดสุดท้าย เหตุผลคือ งานเพลงชุดนี้ไม่ประสบความสำเร็จเท่าอัลบั้มชุดแรก โดยใช้ชื่ออัลบั้มว่า "EXCITED" โดยมีเพลงเปิดตัวคือเพลง "เอ็กไซเต็ด" และ "ผีหลอก" นอกจากนี้ยังเพลงเพราะ ๆ อีกหลายเพลงในอัลบั้ม เช่น มาดูคนเขารักกัน, แกล้ง, ถ้าเธอหลบตา และเพลง วิท เอาท์ ยู ในอัลบั้มนี้ส่วนใหญ่เปิดตัวด้วยเพลงเร็ว จึงเป็นที่รู้จักไม่มาก
อัลบั้มพิเศษของทางอาร์เอสคืออัลบั้ม "RSC.Acoustic for Friends" เป็นอัลบั้มที่ศิลปินอาร์เอสนำเพลงเก่า ๆ มาร้องใหม่เป็น acoustic version ไดอาน่าได้ร้องเพลง "ไว้อาลัย" ซึ่งเป็นเพลงของศิลปินรุ่นพี่ โมเม นภัสสร บุรณศิริ
คอนเสิร์ตที่ไดอาน่าไปร่วมแสดงก็คือ "RS MEETING CONCERT STAR MISSION มันส์หลุดโลก" จัดขึ้นที่ อินดอร์สเตเดี้ยม หัวหมาก เป็นการรวมตัวของศิลปินอาร์เอสทั้งหมด เช่น นาตาลี-แจ๊สกี้, ดีทูบี, อ้อน ลัคนา, บาซู, เจมส์ เรื่องศักดิ์, จอนนี่ อันวา, หลุยส์ สก๊อต, เอิร์น จิรวรรณ, แนนซี นันทพร, ดัง พันกร ฯลฯ ส่วนคอนเสิร์ตที่ไดอาน่าได้เป็นแขกรับเชิญนั้นคือ "D2B Summer Live in Concert" จัดขึ้นที่ ห้องเพลนนารีฮอลล์ ศูนย์การประชุมแห่งชาติสิริกิติ์
ประวัติ > ชีวิตส่วนตัว

ปัจจุบัน ไดอาน่าได้เป็นครูฝึกสอนภาษาอังกฤษ ที่โรงเรียนโยธินบูรณะ ก่อนที่จะย้ายมาบรรจุเป็นครูอย่างเต็มตัวที่โรงเรียนสารวิทยา
ผลงานเพลง > สตูดิโออัลบั้ม

| รายละเอียดอัลบั้ม | รายชื่อเพลง |
| --- | --- |
 DIANA  ปี: พ.ศ. 2544  สังกัด: อาร์เอส  วันวางแผงอัลบั้ม: 25 ตุลาคม พ.ศ. 2544:  ระยะเผาขน  สิ่งมีชีวิต  ระบบสั่น  แค่นี้พอใจไหม  ไหนๆ ก็ไหนๆ  กรุบๆ...กรอบๆ  เกินพอ  ว้า! ไปซะแล้ว  อย่าโกรธนะ  เชื่อเหอะ
EXCITED ปี: พ.ศ. 2545  สังกัด: อาร์เอส  วันวางแผงอัลบั้ม: 19 พฤศจิกายน พ.ศ. 2545:  ไม่กัดหรอกนะ  แกล้ง  กรี๊ด  ถ้าเธอหลบตา  หยุดนะ  ช่วยฉันที  วิท เอาท์ ยู  ผีหลอก  เอ็กไซเต็ด  มาดูคนเขารักกัน
ผลงานเพลง > อัลบั้มพิเศษ

| รายละเอียดอัลบั้ม | รายชื่อเพลง |
| --- | --- |
RSC.Acoustic for Friends ปี: พ.ศ. 2544  สังกัด: อาร์เอส  วันวางแผงอัลบั้ม: อัลบั้มนี้มีจำหน่ายเฉพาะสมาชิกRS Star﻿ Clubเท่านั้น:  ไว้อาลัย
 รวมศิลปินอาร์เอส  ปี: พ.ศ. 2546  สังกัด: อาร์เอส  วันวางแผงอัลบั้ม: 2546:  มือที่มองไม่เห็น

Marathon Dance Expo ปี: พ.ศ. 2546  สังกัด: อาร์เอส  วันวางแผงอัลบั้ม: 11 กรกฎาคม พ.ศ. 2546:  มาราธอน - รวมศิลปิน  ใช่มาก...อารมณ์นี้ - ดีทูบี  ส่วนตัวมาก - บาซู  โทษครับพี่ - ไวตามิน เอ & อนัน  Go Now (Thai Ver) - จอนนี่  สุดแรงเต้น - รวมศิลปิน  มันต้องเต้น - ไวตามิน เอ  คิกคาปู้ (คิก บ๊อกซิ่ง มิกซ์) - อนัน  ชา ลา ลา ลา ล่า - ไดอาน่า & อ้อน  D2B YMCA Mix - ดีทูบี
ผลงานเพลง > คอนเสิร์ต

| ชื่อคอนเสิร์ต | วันที่แสดง | สถานที่แสดง | ศิลปิน |
| --- | --- | --- | --- |
| RS MEETING CONCERT STAR MISSION มันส์หลุดโลก | 22 ธันวาคม พ.ศ. 2544 | อินดอร์ สเตเดียม หัวหมาก | รวมศิลปินอาร์เอส |
| D2B Summer Live in Concert | 20 เมษายน พ.ศ. 2545 | ห้องเพลนนารีฮอลล์ ศูนย์การประชุมแห่งชาติสิริกิติ์ | รับเชิญ |
| PCT Marathon Dance Expo | 8 มิถุนายน พ.ศ. 2545 | ห้องเพลนนารีฮอลล์ ศูนย์การประชุมแห่งชาติสิริกิติ์ | รวมศิลปินอาร์เอส |
ผลงานเพลง > มิวสิกวิดีโอ

เลิกง้อ ของ จอนนี่ อันวา (อัลบั้ม The Celebration ครบรอบ 20 ปี RS Promotion)
ย่ำ (ตระเวณราตรี) ของ ลิฟท์-ออย
มาราธอน ของ Marathon Dance Expo
เอกราชอัสซีเรีย

เอกราชอัสซีเรีย (Assyrian independence) เป็นขบวนการทางการเมืองและลัทธิที่สนับสนุนการสร้างดินแดนอัสซีเรียสำหรับชาวคริสต์อัสซีเรียที่พูดภาษาแอราเมอิกในภาคเหนือของอิรัก การต่อสู้ของขบวนการเอกราชอัสซีเรียเริ่มตั้งแต่สิ้นสุดสงครามโลกครั้งที่ 1 จนถึงปัจจุบัน บริเวณที่ชาวอัสซีเรียอาศัยอยู่คือบริเวณนินนาวา-โมซูล ซึ่งเป็นที่ตั้งของนินเนเวห์ เมืองหลวงของอัสซีเรียในคัมภีร์ไบเบิล บริเวณนี้เป็นที่รู้จักในชื่อสามเหลี่ยมอัสซีเรีย
สงครามโลกครั้งที่ 1และการฆ่าล้างเผ่าพันธุ์

ก่อนสงครามโลกครั้งที่ 1 ชาวอัสซีเรียราวครึ่งหนึ่งอาศัยอยู่ในตุรกีปัจจุบันโดยเฉพาะบริเวณฮักการี ใน พ.ศ. 2417 ยังเติร์กเริ่มตั้งเป้าหมายที่กลุ่มชาวคริสต์ในเอเชียน้อยและมีเหตุการณ์ต่างๆเกิดขึ้นเช่นการฆ่าล้างเผ่าพันธุ์ชาวอัสซีเรีย ในระยะแรก ผู้นำทางเชื้อชาติและศาสนาถูกกำจัดออกจากชุมชน ในขณะที่จุดหนึ่งนั้นหัวหน้านิกายอัสซีเรียแห่งตะวันออก มาร์ เอไช ชีมุนที่ 13 อายุเพียง 12 ปี
จักรวรรดิออตโตมันประกาศสงครามกับชาติพันธมิตรและอังกฤษในเดือนตุลาคม พ.ศ. 2417 ด้วยเหตุผลทางภูมิศาสตร์ อังกฤษจึงเข้ามาสนับสนุนอัสซีเรีย อังกฤษต้องการให้บริเวณโมซูลที่มีน้ำมันมากเป็นส่วนหนึ่งของอาณานิคมอิรักแทนที่จะเป็นของตุรกี ชาวอัสซีเรียทำสัญญากับอังกฤษในการที่จะนำดินแดนนั้นมาคืนให้กับอังกฤษ หลังจากการรุกรานโมซูลของยังเติร์ก กองทัพอัสซีเรียนำโดย อาคา เปโตรส ต่อสู้กับตุรกีและยึดดินแดนบางส่วนคืนให้กับอังกฤษ รายละเอียดของสงครามยังอยู่ในจดหมายโต้ตอบระหว่างเปโตรสกับอังกฤษ ในช่วงปลาย พ.ศ. 2465 ไม่มีชาวอัสซีเรียเหลือในตุรกี และมีจำนวนน้อยในอิหร่าน ส่วนใหญ่อพยพลงใต้ไปรวมกันที่นินเนเวห์
การประชุมและสนธิสัญญา > การประชุมสันติภาพปารีส

ใน พ.ศ. 2462 บิชอปนิกายซีรีแอกออร์ทอดอกซ์ มอร์ อาฟรัม บาร์ซอม เขียนจดหมายถึงฝ่ายสัมพันธมิตรว่าชาวอัสซีเรียกว่า 90,000 คนถูกฆาตกรรมโดยชาวตุรกี และชาวอัสซีเรียคัดค้านการขอปกครองตนเองของชาวเคิร์ด จดหมายนี้ทำให้ฝรั่งเศสเชิญตัวแทนของชาวอัสซีเรียสามกลุ่มเข้าร่วมในที่ประชุมระหว่างการประชุมสันติภาพ ได้แก่ชาวอัสซีเรียจากสหรัฐ อิรักและอิหร่าน
ชาวอัสซีเรียจากอิหร่านมาถึงฝรั่งเศสเป็นกลุ่มแรก อังกฤษซึ่งกลัวการปรากฏตัวของชาวอัสซีเรียที่อยู่นอกการควบคุมได้บีบบังคับให้ตัวแทนจากอิหร่านออกจากปารีสไป ต่อมาตัวแทนของชาวอัสซีเรียในสหรัฐมาถึง พวกเขาต้องการดินแดนอัสซีเรียที่เป็นอิสระ ซึ่งรวมภาคเหนือของเบต-นะห์เรน เริ่มตั้งตาทางใต้ของแม่น้ำซับ ดิยาร์ บากีร์ไปจนถึงเทือกเขาอาร์เมเนีย และดินแดนนี้ควรอยู่ในอาณัตของมหาอำนาจ
ตัวแทนจากสหรัฐและอังกฤษปฏิเสธแผนการนี้ อธิบายว่าประชาชนของสหรัฐกังวลเกี่ยวแผนการแบ่งแยกตุรกีทุกรูปแบบ ทำให้ตัวแทนชาวอัสซีเรียไม่ประสบความสำเร็จ ตัวแทนอัสซีเรียจากอิรักเดินทางมาถึงล่าช้าเพราะต้องรอให้อังกฤษอนุญาต ออกเดินทางมาปารีสเมื่อ 21 กรกฎาคม โดยต้องเดินทางผ่านลอนดอนและถูกกักตัวที่ลอนดอนจนการประชุมที่ฝรั่งเศสยุติ ตัวแทนของกลุ่มนี้คือนายซูร์มา คานิม เขาต้องการให้อนุญาตให้ชาวอัสซีเรียเดินทางกลับไปฮักการี และผู้ที่ทำร้ายชาวอัสซีเรียต้องถูกลงโทษ